**Ministru kabineta rīkojuma projekta „Par Valsts dzelzceļa tehniskās inspekcijas 2012. gada budžeta apstiprināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par Valsts dzelzceļa tehniskās inspekcijas 2012. gada budžeta apstiprināšanu” (turpmāk – Projekts) sagatavots saskaņā ar Likuma par budžetu un finanšu vadību 41. panta 1.1 daļu un Dzelzceļa likuma 33. panta piekto un sesto daļu. |
| 2. | Pašreizējā situācija un problēmas | No 2010. gada 1. janvāra Valsts dzelzceļa tehniskā inspekcija ir budžeta nefinansēta valsts pārvaldes iestāde, kura tiek finansēta no publiskās lietošanas dzelzceļa infrastruktūras finansējuma saskaņā ar Dzelzceļa likuma 33. panta piekto daļu, kas nosaka, ka Valsts dzelzceļa tehniskajai inspekcijai ik gadu no Dzelzceļa likuma 10.panta otrās daļas 1. un 2.punktā noteiktajiem finansēšanas avotiem piešķir finansējumu 0,39 procentu apmērā no kopējā dzelzceļa infrastruktūras finansējuma apjoma par iepriekšējo gadu.  Publiskās dzelzceļa infrastruktūras pārvaldītājs valsts akciju sabiedrība „Latvijas dzelzceļš” 2011.gada 8.jūlijā ir iesniegusi Satiksmes ministrijā dokumentus (2011.gada 8.jūlija vēstule Nr. D-4/434-2011), kurā uzrādīts plānotais dzelzceļa infrastruktūras finansējuma apjoms par 2011. gadu – 96 381 000 LVL. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Projektu tiek apstiprināts Valsts dzelzceļa tehniskās inspekcijas budžets 2012.gadam 375 886 LVL apmērā, kas izriet no Dzelzceļa likuma 33.panta piektajā un sestajā daļā noteiktās prasības aprēķināt plānoto Valsts dzelzceļa tehniskās inspekcijas finansējuma apjomu par 2012. gadu atbilstoši plānotajam dzelzceļa infrastruktūras finansējuma apjomam par 2011. gadu.  Plānotie ieņēmumi 2012.gadam atbilstoši Dzelzceļa likuma 33.panta piektajā daļā noteiktajam tiek plānoti 375 886LVL apmērā, no kuriem kārtējiem izdevumiem paredzēti 375 886LVL, tai skaitā darbinieku atlīdzībai 291 480 LVL, precēm un pakalpojumiem 74 406 LVL. |
| 5. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām | Valsts dzelzceļa tehniskās inspekcijas funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II – VI sadaļa - Projekts šīs jomas neskar.

Satiksmes ministrs U.Augulis

Vīza: Valsts sekretārs A.Matīss

26.08.2011 15:41

406

K.Bondare

67028371,